Trobada d’estiu de Punt de Referència | CORDA FLUIXA El bloc de Punt de Referència
Trobada d’estiu de Punt de Referència
Prop de 100 persones van participar de la trobada més festiva de l’any.
A Punt, fem equip!
L’arribada de l’estiu, a Punt de Referència, és sinònim de trobada anual. Ahir dijous, el pati de l’Escola Pia de Sant Antoni va ser l’escenari de la trobada d’enguany. Sota el lema A Punt, fem equip! vam organitzar un minicampionat de futbol, en el que van participar joves i voluntaris, així com un àrbitre molt poc neutral. S’hi va veure jogo bonito, estratègia d’equip, moltes relliscades i un parell de joves promeses del futbol infantil de Punt.
Després del partit vam fer la ja tradicional foto “de família” i vam acabar amb un un pica pica tot fent tertúlia. La jornada és l’ocasió perfecta per veure’ns les cares entre tots els voluntaris, socis, amics, treballadors i joves. El president va acomiadar el curs amb unes paraules donant valor a la suma d’esforços entre socis, voluntaris, i equip tècnic, per acompanyar als joves, i construir un futur amb dignitat.
Des del bloc volem agrair especialment a l’Escola Pia i al seu director, en Ramon Beringues, la cessió dels espais per a la nostra celebració. Moltes gràcies a tothom que hi va participar i, als que no us vam veure, us emplacem a la trobada de l’any vinent.
from → Actes de l'Associació
← Corresponsals de les migracions: fes-lo possible!
La Universitat de Girona fa una aposta ferma per la mentoria →